Loratu Mutriku Bonu Kanpaina — Mutrikuko Udala\nLoratu Mutriku Bonu Kanpaina\nLoratu Mutriku Bonu Kanpaina https://www.mutriku.eus/eu/albisteak/loratu-mutriku-bonu-kanpaina https://www.mutriku.eus/eu/albisteak/loratu-mutriku-bonu-kanpaina/@@download/image/DSCF3734.jpg\nIrailaren 15etik aurrera, erosketa bonuen kanpaina jarriko da martxan Mutrikun. COVID-19aren alarma-egoerak eragindako krisia dela-eta, Mutriku- ko merkataritza, ostalaritza, eta zerbitzuetako aktibitatea berreskuratzea eta herriko familien ekonomia laguntzea izango du helburu “Loratu Mutriku” kanpainak.\nMutrikuko Udalak 35€-ren truke 50€-ko balioa duten bonu sortak erosteko aukera eskainiko du datorren asteartetik aurrera. Bonu sorta bakoitzean 10€-ko 3 bonu eta 5€-ko 4 bonu izango dituzte herritarrek kanpainara atxiki diren 63 establezimenduetan erabili ahal izateko azaroaren 15a baina lehen. Mutrikuko Udalak 7.600 bonu jarriko ditu zirkulazioan, eta modu honetan 114.000€ bideratuko ditu herriko establezimenduei eta familiei laguntzeko.\n380.000€-ko mugimendua lortu nahi duen kanpaina hau dirulaguntza lerroa izanik, onuradunak Mutrikuko herritarrak izango dira. Ondorioz, Mutrikun erroldaturik eta 16 urte baino gehiago dituen edonork 2 bonu sorta erosi ahalko ditu. Bonuak turismo bulegoan egongo dira eskuragarri irailaren 15etik aurrera asteartetik larunbatera, 10:00etatik 14:00etara. Erosteko nortasun agiria erakutsi beharko da, eta norbaiti bertaratzea ezinezkoa bazaio, lagun edo familiako kideren batek eros ditzake bere nortasun agiriaren kopia batekin. Bonuak ordaintzeko lehentasunezko sistema banku txartela izango da, ezinezkoa den kasuetan bakarrik onartuko da esku-dirua. Bonuak erosteko ilara luzeak sortu daitezkeela aurreikusten bada ere, mutrikuarrei lasaitasun mezua zabaldu nahi die Mutrikuko Udalak, 16 urtetik gorako Mutrikuko biztanle guztientzat bermatuta baitaude bonuak.\nBonu sortetan eskuratu ahalko diren bonu guztiak aldi berean erabili ahalko dira edo banaka. Hori bai, beti erosketaren balioa bonuaren berdina edo gehiago izan beharko du, hau da, bonuekin ordainduta ez da itzulketarik egingo esku-dirutan ezta bonu txikiagotan ere. Erosketaren balioa bonuaren kopurua baino handiagoa denean, falta dena diruz ordaindu beharko da.\nBonuak 63 establezimendu hauetan erabili ahalko dira:\nAbel Harategia · Adats Ileapaindegia · Alazne Optika · Albaro Denda · Alboka Okindegi eta Kafetegia · Aldana Burdindegia · Alkolea Edaritegia · Ametza Taberna · Ansorregi Oinetakoak · Apain Estetika Zentroa · Aparra Arropa Denda · Apartak Ileapaindegia · Arrizabalaga Harategia · Azkenetxe Ristorante · Bar Puerto · Bare Bare Taberna · Batzoki Taberna · Beristain Liburudenda · Bigara Fruta Denda · Buceo Euskadi · Cristinaenea denda · Dilaitz barne diseinua · Doner Kebab Bolinete · Dotore Ileapaindegia · Ekoamalur Ekodenda · Garaia Arropa Denda · Gotzon Arrandegia · Gotzone Ileak Ileapaindegia · Goxart Obradorea · Iparragirre altzariak · Iratxe Lorak · Iratxe Masajeak · Iripe Etxetresnak · Islada Fisioterapia · Itxasne Frutategia · Joseba Elezgarai Masaje eta Osteopatia · Josune Ileapaindegia · Kalbaixo Jatetxea · Kardala Taberna · Lasuen Elezgarai Botika · Lekube Burdindegia · Lon Apraiz Botika · Loretxu Taberna · Madariaga Paperdenda · Maider Pinto Estetika · Maneiro Lentzeria · Mila Frutategia · Miruaitz Taberna · Olaizola Arropa Denda · Panadei Berri · Perras Arrandegia · Piper-en Txokoa Taberna · Potero Denda · Sabina Denda · San Juan Jatetxea · Soul Arropa Denda · Subeltz Taberna · Txalaparta Okindegi eta Taberna · Txikixak Arropa Denda · Txirlatxo Taberna · Zelaieta Jatetxea · Zuriñe Estetika


'Apaiz kartzela’ dokumentala, Larrabetzun ikusgai - bizkaie.biz\nBizkaie! 2022-05-10 11:03 Zinemea\nHitzordua maiatzaren 12an da, Larrabetzun.\nDonostiako Giza Eskubideen Zinemaldiko Sail Ofizialean lehiatu ondoren, joandako zemendiaren 26an estreinau eben Apaiz kartzela (2021) dokumentala. Bilbo, Zamora, A Coruña, Ferrol eta Lleida hartu zituan aurkezpen bira baten ostean, ehundik gora proiekzino eskaini dituan herriz herriko ibilbideari ekin eutson orduan proiektuak. Bada, bidean aurrera, Larrabetzuko Hori Bai Gaztetxean egingo dabe hurrengoa, maiatzaren 12an, 18:30ean; bertan izango dira Ritxi Lizartza, zuzendaria; Xabier Amuriza eta Josu Naberan, protagonistak. Ondoren, barriketaldia egongo da.\nDokumentalak munduko abadeentzako kartzela bakarra, Vatikanoa eta Francoren artean Zamoran sortutakoa, izango dau aztergai eta frankismoaren zapalkuntzearen kontra erreakzionau eben abadeen burrukea ekarriko dau gogora, protagonisten euren kontakizunak tarteko dirala.\n1968 eta 1976 artean 50 bat abade (gehien-gehienak Euskal Herrikoak) kartzelan sartu zituen Francisco Franco diktadorearen errepresinoaren kontrako jarrerea erakusteagaitik. Sermoietan diktadurearen zapalkuntzea salatzeagaitik hamabi urteko kartzela-zigorrak jasotako abade horreek nekez ahaztuko ditue nazinoarteko komunikabideetako albistegiek 1973. urtean emon zituen mitinaren irudiak, izan be, Zamorako (Espainia) konkordatu-kartzeleari sua emon eutsen bertan preso egozanek.\nBolada gogor hareetan gizartearen aldeko konpromisoari sendo heldu eutsen abade hareen bizipenak barrituko ditu filmak. Belaunaldi barrientzat ezezaguna baita Zamorako abade-kartzelearen historia eta, askotan esan deuskuen moduan, ezezaguna izateaz gan, kontau barik be baitago.\nHonako hau mundu osoan izandako abade kartzela bakarraren historia da, Francoren diktadura faxistearen eta Vatikanoaren arteko konkordatua zala eta sortutakoa. Eskubide zibilak defendiduteagaitik kartzelan sartu zituen eta tunel bat eginda iges egiten saiatu ziran abadeen historia. Hamarkada batzuk aurrerago, diktadorea aspaldi hil zan arren, gure protagonistek eutsi egiten deutse memoriari, jazotako guztia ez daiten ahaztu.\nApaiz Kartzela filma Apaizak AIEk zein Donostiako Maluta Films etxeak sustatutako lana da, Azaroa Films eta Zabriskieren produkzino alkartuari esker, EITBren parte-hartzearen babesari esker eta Gogora Institutuaren, Bizkaiko Foru Aldundiaren, Gipuzkoako Foru Aldundiaren, Otxoa de Baraindika Fundazinoaren, Etxepare Institutuaren laguntzeagaz eta Berriaren, Zuzeuren eta Irutxuloko Hitzaren babesari esker.\nRitxi Lizartzak, David Pallarèsek eta Oier Aranzabalek bete ditue zuzendari lanak. Xabier Etxeberria, Martin Etxeberria, Miguel Angel Elustondo eta Jon Mikel Aldanondorena da gidoia eta Maialen Sarasuak egin ditu edizino lanak. Era berean, Kote Camachok sortu ditu animazinoak eta Joserra Senperenarenak dira doinuak. Azkenik, Alex Argoitiak landu dau irudi postprodukzinoa eta Mediavox estudioetan jorratu ditue soinu-nahasketak


Nola Egin? - Euskara Zerbitzua\nIkusi azalpentxo bat\nLiburua hautatu (liburu-zerrendan egon behar du), irakurri eta apuntatu interesgarri edo/eta aipagarri iruditzen zaizkizun gauzak.\nGIDOIA egin, horretan laguntzeko aholku batzuk:\nAukeratu duzun liburua aurkeztu, ikusleari erakutsiz.\nLiburuaren titulua, egileak (idazlea/itzultzailea/ilustratzailea/argitaletxea), aipatu beharrekoak dira.\nOndoren liburuaren laburpentxoa egin beharko duzu, baina ez kontatu dena!\nLiburuak eragin dizkizun emozioak adierazi, osagai desberdinak (irudiak, testua, bideoak, audioa…)erabiliz.\nZaindu hizkuntza: esaldi laburrak erabili, hobe aditz jokatugabeak…\nAgurra eta kredituak bideoaren amaieran txertatu.\nAukeratu grabatzeko leku egokia eta ekin!\nGrabagailua: bideo kamera, telefono mugikorra, tableta, argazki kamera… Garrantzitsuena ez da euskarria, grabazioaren kalitatea baizik. Grabagailuak ematen dizun kalitaterik handienean grabatu. 720p egokia da, pantaila osoa hartuko baitu eta erakargarriagoa da ikusteko.\nArgia: argi naturala sartzen den lekua bada, aprobetxatu argi hori. Bestela, artifizialarekin egin, baina argi ikus dadin saiatu.\nEsan beharrekoak buruan eta grabatzeko dena prest duzunean, SAKATU REC eta hasi grabatzen. (Oso litekeena da behin eta berriz errepikatu behar izatea, lasai hartu, gero editatzean txukunduko duzu dena)\nEdiziorako programen zerrenda luzea da, edozein erabil daiteke, beraz erraz erabil dezakezuna hautatzea hobe.\nBehar diren mozketak eta orrazketak egin. Kontuan hartu gehienez 2 minutuko bideoa izan behar dela.\nGorde: Interneten argitaratzeko lanak bideo formatua izan behar du. Orain arte proiektu moduan gorde baduzu, azken urrats honetan, bideo moduan gorde beharko duzu, bestela ezin izango duzu Internetera igo.\nBideoa amaitzean argitaratu egin behar da. Hau da, Youtubera igo behar da. Horretarako:\nArgitaratu: Youtubek zure bideoari eman dion esteka kopiatu eta gorde.\nLehiaketan parte hartzeko, hurrengo helbide elelktronikora ( bookbideoerandio@gmail.com) honakoa bidali: IZEN-EMATE ORRIA beteta zure bideoaren Youtube lotura edo esteka bertan jarriz (Book-Bideoaren URL-a eskatzen den lekuan) eta GURASOEN BAIMENA sinatuta (18 urtetik beherako egile guztien kasuan).\nPARTE HARTU atala klikatu eta bertan izango duzu guztia.\nLehiaketara aurkezteaz gain, zure Book-Bideoa zabaldu eta zeure burua liburutuber moduan aurkeztu nahi baduzu, eskura dituzun sare sozialak erabili ahal dituzu.


Canyelles (Nou Barris) - Wikipedia, entziklopedia askea.\nCanyelles auzoaren irudi orokorra.\nCanyelles (Nou Barris) (Bartzelona)\nAzalera 0,793 km²\nBiztanleria 7.359 (2009)\nDentsitatea 9.279,949 bizt / km²\nCanyelles Kataluniako Bartzelona hiriko Nou Barris barrutian dagoen auzo bat da. 2009an 7.359 biztanle zituen. 1974an eraiki zen, Diktadura Frankista garaian eraiki zen azken etxebizitza blokeoak izan zirelarik. Denbora luzez azpiegitura eta zerbitzu gabezia larria jasan behar izan zuen.\n1991an garraiobideen hobekuntzetako batzuk jazo ziren, bai eta Bartzelonako metroaren 3. linearen auzoko bi geltokien eraikitzea ere, eta 2009an linea hau Trinitat Nova auzoraino luzatu zen.\nEra berean, auzo honetan Serra i Martí eta Iturri Magikoaren parkeak daude.\nCanyelles auzoko metro geltokia.\nCanyelles auzoa Bartzelonako udal webgunean (Katalanez) (Gaztelaniaz)


Eskualdea 2019. Hautatutako proiektuak - kulturaraba - web.araba.eus\nEskualdea 2019. Hautatutako proiektuak - kulturaraba\nEskualdea 2019. Hautatutako proiektuak\nnull Eskualdea 2019. Hautatutako proiektuak\nEskualdea Komisariotza: Leyre Goikoetxearen Un triángulo, 3 vértices_ser_rizoma, Miriam Isasi, Anabel Quincoces eta Belén Cerezo artistekin\nEskualdea Ekoizpena: Raisa Álavaren Sin título; Ainhoa Amurrioren El cuerpo traumado en un espacio; eta Mario Paniegoren Gidaliburua\nIkus deialdiaren oinarriak.\nEskualdea deialdi publikoak komisariotza-proiektu bat eta ekoizpen artistikoko hiru proiektu hautatu ditu, Izkin, Kuartangon, Bastidan, Añanako Gatz Haranean eta Amurrion egingo direnak.\nLeyre Goikoetxearena izan da hautaturiko komisariotza-proiektua, zeinak Anabel Quincoces, Miriam Isasi eta Belén Cerezoren proposamenak biltzen baititu.\nRaisa Álava, Oihane Amurrio eta Mario Paniegoren proposamenak Eskualdea Ekoizpena sailean hautatu dira.\nEskualdea komisariotza- eta ekoizpen artistikoko programa bikoitza da, landalderako egiten dena, eta Foru Diputazioko Kultura eta Kiroleko Sailak eta Artium Fundazioak sustatzen dute.\nEskualdea Arabako komisariotza eta ekoizpen artistikoko deialdi publikoa Leyre Goikoetxearen Un triángulo, 3 vértices_ser_rizoma (Hiruki bat, 3 erpin, errizoma izatea) komisariotza-proiektuaren hautaketarekin ebatzi da, eta hartan parte hartzen dute Anabel Quincoces, Belén Cerezo eta Miriam Isasi artistek; eta orobat hautatu dira Raisa Álava, Oihane Amurrio eta Mario Paniegok aurkezturiko proiektuak. Sei interbentzio dira guztira, zenbait hirigune eta espazio naturaletan bideratzekoak, besteak beste Bastidan, Izkiko Parke Naturalean eta Añanako Gatz Haranean. Balioespen Batzordeak –Haizea Barcenillak, Beatriz Herráezek, Enrique Uriartek eta Enrique Martínez Goikoetxeak osatzen zuten– proposamenek orohar duten kalitate artistikoa, lurraldearekin duten lotura soziala eta kulturala, eta haiek gauzatzeko ezarri diren dinamika partizipatiboak azpimarratu ditu. Hautaturiko proiektuak 2019ko bigarren sei hilekoan zehar garatuko dira.\nKulturaren Plan Estrategikoaren esparruaren eta Garapen Iraunkorreko Helburuen baitan, Arabako Foru Diputazioko Kultura eta Kiroleko Sailak eta Artium Fundazioak sustatzen duten Eskualdea deialdi publikoaren helburuak sorkuntza-lan eta pentsamolde garaikidea Arabako gizartearen osotasunari hurbiltzea, arte-testuinguru arabarraren garapena bultzatzea eta baserriaren eta hiriaren munduaren arteko erlazioen gaineko hausnarketa sustatzea dira, proposamen berritzaileen, esperimentalen eta eraginkorren bitartez. Eskualdea programak, guztira, 48.000 euroko hornidura du.\nLeyre Goikoetxeak (1983) aurkezturiko proiektuak –Un triángulo, 3 vértices_ser_rizoma (Hiruki bat, 3 erpin, errizoma izatea)– hiru artista arabarren interbentzioa proposatzen du. Belaunaldi desberdinekoak dira, eta bitarteko eta ikusmolde desberdinak dituzte Arabako landaldeko munduaren eta mundu naturalaren inguruan. Testuinguruaren eta bertan bizi diren pertsonen zuzeneko ezagutzatik abiatuta, «naturaz hitz egiten [saiatzen dira hiru sortzaileak], naturatik bertatik, eta etorkizunean orainetik pentsatzen, iragana gogoan hartuta». Balioespen Batzordeak «bai komisarioaren, bai artisten jardunbide artistikoa, Arabako testuingurua baino harantzago» azpimarratu du, eta bereziki nabarmendu du «haien kanpoko proiekzioa».\nAlde batetik, Miriam Isasik (1981) Izkiko Parke Naturalean egitekoa den interbentzio bat proposatzen du, Carpinteros (Arotzak) deitua. Parkeko okilen ahots desberdinak grabatuz, eta behaketa eta artxiboko materiala berreskuratuz, Isasik pieza performatibo bat sortuko du –koreografia eta musika–, agertoki natural batean irudikatu eta bideoan grabatuko dena.\nMemorias de azufre y sal (Sufre eta gatzezko oroitzapenak) da, bestalde, Anabel Quincocesen (1968) proposamenaren izena. Kuartangoko Bainuetxeko ur sufretsuak eta Gatz Haraneko ur gaziak, eta, zehatzago, haietan bizi diren mikroorganismoak, hartzen ditu izenak gogoan. Quincocesek eskultura-multzo bana egingo ditu Bainuetxearen kanpoan eta barruan, eta Gatz Haraneko zenbait sorotan, berriz, beirazko hainbat eskultura ipiniko dira.\nBelén Cerezok (1977), azkenik, landaldeko bizimoduaren iraganari, orainari eta etorkizunari buruzko hausnarketa bat proposatzen du, Artziniegako Museo Etnografikoan egingo duen interbentzio baten bitartez bideratuko dena: Presente continuo (Orainaldi jarraitua) izeneko proiektu bat da. Proposamen honetan lurraldeko hainbat herritan harturiko argazkiak, soinuak eta bideoak izango dira, besteak beste, Artziniega, Bastida, Kuartango eta Añanako Gatzagako errealitate soziala, kulturala eta ingurumenari dagokiona islatuko dituztenak.\nUn triángulo, 3 vértices (Hiruki bat, 3 erpin) proposamenak, gainera, proiektuak garatuko diren ingurunearekiko zenbait bitartekaritza- eta solasaldi-ekimen bateratuko ditu, hitzaldiak nahiz proiekzioak, elkarrizketak eta bisitaldi gidatuak; eta hori ere balioetsi du Batzordeak, «bai sorkuntza-prozesua, bai jendaurreko aurkezpen-prozesua irekitzen baititu, prozesua osorik ikusgai eginez komunitatearen aurrean», identitate artistiko nabarmen batetik abiatuta. Proiektuaren amaieran, azken erakusketa bat egingo da Kuartangon, eta hantxe agertuko da proiektua bere osotasunean, hiru artisten lanak barne direla. Erakusketa honen muntaketa eta antolamendua jendaurrean egingo dira.\nEskualdea Ekoizpena deialdiari dagokionez, Raisa Álava artistak (1990) aurkeztua izan da hautatu den lehen proiektua, Sin título (Titulurik gabe). Zeramikazko lantegi partizipatibo bat proposatzen du Álavak –lehengai horrekin lan egin ohi du normalean–, Amurrion, hantxe hazi baitzen eta hantxe egin baitzituen ikasketak. Batzordeak bereziki azpimarratu du nola planteatu den «herritarrekiko prozesu partizipatibo bat, (…) bere lan artistikoa prozesu horren emaitzaren mende jarriz», «zeramikaren hizkera gaurko garaira ekartzeaz» gainera.\nOihane Amurrio (1996) da El cuerpo traumado en un espacio (Gorputz traumatizatua espazio batean) proiektuaren egilea, zeina orobat hautatu baita deialdi honetan. Bastidako herriko familiaren baratzea hartuz operazio-basetzat, harekin lotura pertsonal estuak baititu, hausnarketa-lana egingo du astebetez artistak, irudiak eta soinuak erregistratuko ditu eta solasean arituko da herriko hainbat pertsonarekin. Ekintza horiek erakusketa baten abiapuntua izango dira, eta erakusketa horretan islatuko ditu «espazioaren (nire baratzearen) kartografia batzuk, eta, aldi berean, nire gorputzarenak». Batzordeak bereziki balioetsi zuen «prozesu esperimental [hori], oroimenetik eta neure esperientzia pertsonaletik abiatzen dena (…), komunitatea, gorputza eta paisaia elkarrekin lotuz».\nAzkenik, Gidaliburua da hautaturiko hirugarren proiektua, Mario Paniegorena (1978). Artista arabarrak azken urteotan egiten ari den lanaren –Manual de instrucciones– proposamen berriak aurkeztuko ditu. Paniegoren eguneroko bizitzako gidaliburu berriek parte-hartzaileen ekarpena izango dute, hainbat eskola-lantegitan. Batzordeak, hain zuzen ere, oso gogoan hartu du «testuinguru sozialekiko elkarrizketa-proposamena sorkuntzaren prozesuaren parte delakoan, berrikuntza edo oroimena bezalako alderdiak lantzeko, eta ondoren espazio publikoan garatzeko».


Intxostiapuntako berriemaileak bueltan dira - Altsasu - Guaixe.eus\nIntxostiapuntako berriemaileak bueltan dira\nGuaixe 2019-11-09 13:10\nIntxostiapuntako aurtengo berriemalieak. Utzitakoa.\nGazte gunearen eta gazteen arteko zubi-lana egiten dute berriemaileek, Gazteria Sailaren jardueren berri emanez eta gazteen kezkak jaso eta Intxostiapuntan jakinaraziz. Programa maiatzera arte izanen da indarrean.\nAurreko ikasturtean estreinakoz Intxostiapunta gazte gunean berriemaileak izan zituen Altsasuko ikastetxe guztietan. Berriemaileak gazte gunearen informazio sarea bihurtu dira eta herriko gazteen artean Intxostiapuntaren jardunari eta gazteendako intereseko den informazioari buruzko argibideak ematen dituzte ikastetxeetan. Altsasuko Udaleko Gazteria Zerbitzuak estreinako esperientziak “emaitza positiboak” eman dituela ikusita programarekin aurrera segitzea erabaki du.\nIntxostiapuntaren eta ikasleen arteko zubi-lana egiteaz zortzi neska-mutil arduratuko dira ikasturte honetan, bina ikastetxeko. Guztiek Intxostiapunta gazte gunearekin lankidetzan aritzeko konpromisoa hartu dute. Euren egitekoa izanen da lagun eta ikaskideei gazte gunean antolatutako jardueren berri ematea. Ikastetxeetan jarritako Gazte Informazio Gunea eta sare sozialak erabiliko dituzte horretarako. Eta, alderantziz, gazteek egindako proposamen eta ekarpenak Intxostiapuntan jakinaraziko dituzte. Horretaz aparte, zortzikotea informazioa osatzeko gazte guneko teknikariarekin edo begiralekin bilduko dira asteazkenetan.\nBerriemaileak lanean hasi berri dira eta maiatzera arte izanen dute egiteko hori. Horren truke Intxostiapuntan antolatutako ekintza batean doan parte hartzeko aukera izanen dute hilero. Gainera, 200 euro jasoko dituzte, 80 aurten eta 120 heldu den urtean. Lanak despedituta diploma jasoko dute. Sakana Lanbide Heziketa institutuan Jonathan Laura eta Mara Martis dira berriemaileak, Altsasu Bigarren Hezkuntzako Institutuan Aroa Gonzalez eta Iñigo Cidoncha, Iñigo Aritza ikastolako Eneko Andueza eta Aimar Gracia eta Sagrado Corazon ikastetxean, azkenik, Santiago Ruiz eta Yahir Romero.


Pribatutasun Politika (LOPD) - Berriztasuna Taldea\nAgate Deuna Abestia\nGiako Andra Maria\nGiako Andra Mari Abestia\nPortugaleteko Kantuen Abesbatz Jardunaldiak\nGiako Andra Maria Dantzaldia\n› Pribatutasun Politika (LOPD)\nPribatutasun Politika (LOPD)\nBerriztasuna Taldea (hemendik aurrera, Berriztasuna) web gune (hemendik aurrera, berriztasuna web gune) honen jabea da. Haren helbidea Bailén, 7 Bajo 48920 Portugalete da.\nBerriztasuna irabazi-asmorik gabeko Arte, Kultura eta Aisialdirako Elkartea da.\nBerriztasunak ez du inongo bermerik ematen, ez espliziturik ezta inpliziturik ere, berriztasuna web gunearen funtzionamenduaren edo informazioaren, edukiaren, softwarearen, materialen edo han sartzen diren produktuen inguruan, indarrean dagoen araudiak uzten duen neurrian. Halaber, Berriztasuna ez da berriztasuna web gune hau erabiltzeagatik sor litezkeen kalte-galeren, besteak beste, zuzeneko edo zeharkako kalteen erantzule.\nBerriztasuna ez da berriztasuna web gune honen Zerbitzua eteteagatik edota aurrera joateagatik sor litezkeen kalte-galeren, zuzenekoen nahiz zeharkakoen, erantzule. Halaber, Berriztasuna ez da erantzule egiten, Erabiltzaileak eguneratu gabeko edo ziurra ez den nabigatzaile baten bertsioa erabiltzerakoan edo nabigatzailean Erabiltzaileak pasahitza edo identifikazio-kodeak dituzten eragileak aktibatzerakoan erroreak eta segurtasun-arazoak sortzen badira, edota nabigatzaileak gaizki edo zehaztasunik gabe lan egiteagatik kalteak sortzen badira.\nBerriztasuna ez da hirugarren lagunek berriztasuna web gune honen bidez ematen duten informazio datuen zilegitasunaren, edukiaren eta kalitatearen erantzule egiten.\nBerriztasunak ez du bermerik ematen berriztasuna web gune honetan zabaltzen, banatzen, argitaratzen edo gordetzen den informazioaren izaeraren gainean, ezta Erabiltzaileek, langileek edo hirugarren lagunek informazio hori erabiltzeko orduan ere.\nBerriztasunak ahaleginak egingo ditu, berriztasuna web gunea etengabe eskuragarri egon dadin. Halere, Berriztasunak nahierara aukeratuko eta egingo ditu edozein unetan berriztasuna web gunea probatzeko, kontrolatzeko eta mantentzeko operazioak, horretarako prozedurak eta baliabideak edozein direla ere.\nHonako egoera hauetan, Berriztasunak, aldi baterako zein behin betiko, bertan behera utz dezake zerbitzu hau, eta Erabiltzaileak ez du horregatik kalte-ordainik jasoko:\nmantenu lanetarako beharrezkoa denean\nBerriztasunako edo hirugarren lagunen ordenagailuen, sistemen edo sareen segurtasuna gordetzeko beharrezko denean\nBerriztasunak eskaintzen dituen zerbitzuetan eragina izan dezaketen arrazoi operatiboek edo hirugarren lagunek hala eskatzen dutenean\nXede horretarako, adierazpen gisa ulertuko da, ezinbestean, ez murriztaile gisa:\neragotzi ezin daitekeen edo, nahiz eta aurreikusi edo aurreikusteko modukoa izan, ezin eragotzi izan den erantzulerik gabeko gertaeretan\nakatsak berriztasuna web orrialdeetara sartzeko orduan\nakatsak elektrizitate- edo telefono-sarearen horniketan\nhirugarren lagunek sortutako kalteak edo berriztasuna web guneari egindako erasoak (birusek), zerbitzuaren kalitatea kaltetzen dutenak eta Berriztasunari eta Erabiltzaileari egotzi ezin zaizkionak\nhirugarren lagunei akatsak agertzean, datu-baseak edo berriztasuna web guneko gainontzeko edukiak emateko, hedatzeko, gordetzeko edo abian jartzeko orduan\nhirugarren lagun horiei arazoak edo akatsak agertzen zaizkienean, informazioa jasotzeko eta lortzeko orduan edo berriztasuna web gunera sartzeko orduan\nBerriztasunak ziurtatzen du, erabiltzaileek euren gogoz eman dituztela datuak, eta horiek isilpean gordeko direla eta ez zaizkiela beste batzuei bidaliko.\n15/1999 Lege Organikoak, abenduaren 13koak, Izaera pertsonaleko datuak babesteari buruzkoak ezarritako datuak babesteko eskakizun guztiak aintzat hartzen ditu Berriztasunak, eta horiek betetzeko helburuz, sartzeko, zuzentzeko, ezabatzeko eta aurkakotasuna adierazteko eskubideak bermatzen ditu. Eskubide horiek erabiltzeko eskaera baja inprimakiaren bidez egin daiteke.\nEz daude ekitaldirik\nErtainak Nagusiak Txikiak\nEz daude ekitaldirik prestatua.


Zeladoreen eta Arduradunen XIII. Jardunaldiak - Osakidetzako Zeladoreen IV. Jardunaldiak - Kongresuak eta jardunaldiak-Profesionalak-Osakidetza-Euskadi.eus\nBiltzar edo jardunaldi bati buruzko informazioa argitaratzeko bete behar den formularioa\nErizaintzako IX. Jardunaldiak\nJardunbide onak EAEko Arreta Integratuari buruzko Jardunaldia\nJardunbide Egoki Iraunkorrak Hedatzeko Jardunaldia\nPazientearen segurtasunari buruzko Jardunaldia\nLiburutegi Birtualaren X. Urteurrena\nI. Jardunaldiak Osasuna eta Justizia\nOsasuna eta zahartze osasuntsua mintzagai\nJardunaldia: Esperientziak partekatzen koordinazio sozio-sanitarioaren koordinazioaren hobekuntzan\nIII. Jardunaldia: Esperientziak partekatzen, asistentziaren jarraitutasuna hobetzeko bidean: prozesuak eta profesionalak integratzen\nZeladoreen eta Arduradunen XIII. Jardunaldiak - Osakidetzako Zeladoreen IV. Jardunaldiak\nKolon eta ondesteko minbizia jardunaldiaren eguneratzea\nEuskal Herriko Erizaintzako Jardunaldiak\nDown sindromea eta beste kromosomopatien jaioaurreko baheketa\nKudeaketaren Berrikuntzarako Osakidetza Sariak\nZeladoreen eta Arduradunen XIII. Jardunaldiak\nOsakidetzako Zeladoreen IV. Jardunaldiak\n“Celador”, comprometido con la atención al paciente (Zelaria: pazientearentzako arretarekiko konpromisoa) esloganarekin, Estatuko Zelari eta Arduradunen XIII. Jardunaldiak egingo dituzte maiatzaren 16an, 17an eta 18an, Donostiako Kursaal Kongresu Jauregian.\nEstatuko jardunaldi horiek foro garrantzitsua dira, eta, haietan, beti nabarmentzen da profesional horiek ahalegin berritzailea egiten dutela eta egokitu egiten direla etengabe erabiltzaileentzako zerbitzuaren kalitatea hobetzeko egiten diren eskaerei erantzuteko.\nTrebakuntza, pazientearen segurtasuna, erabiltzailearekiko komunikazioa, konfidentzialtasuna eta datuen babesa izango dituzte ardatz jardunaldiek. Hiru egun horietan, besteak beste, Albert Espinosak "Sensaciones de un experto usuario" (Erabiltzaile aditu baten sentipenak) hitzaldia emango du.\nAurten, bi aldaketa garrantzitsu egin dituzte jardunaldien antolakuntzan.\nBatetik, osasun-zerbitzu autonomiko batek, lehen aldiz, bermea eman die estatuko zelarien jardunaldi horiei.\nBestetik, ekitaldi hori Euskadiko Zelarien IV. Jardunaldiekin batera egingo da. Jardunaldi horiek maiatzaren 16an izango dira, eta hainbat gairi buruzko hitzaldiak emango dituzte; adibidez, hauei buruzkoak: datuen babesa, pazientearen segurtasuna eta kalitatea. Hain zuzen ere, EAEko osasun-sisteman kezka gehien sortzen duten arloak dira.\nHainbat autonomia-erkidegotako biltzarkideak joango dira jardunaldi horietara, eta nabaria da aurreko urteetan baino parte-hartzaile gehiago izango direla.\nJardunaldi horietarako, 69 komunikazio aurkeztu dituzte; haietatik 39 poster-formatukoak dira, eta 30, ahozkoak. Arlo hauetan jaso dira komunikazio gehien: trebakuntza (19), gai librea (14), pazientearen segurtasuna (13) eta erabiltzailearekiko komunikazioa (10). Gutxien, berriz, segurtasuna (7) eta konfidentzialtasuna eta datuen babesa (5) arloetan, besteak beste. Parte-hartzeari dagokionez, EAE nabarmentzen da: 35 komunikazio egingo ditu. Haietatik 21 Gipuzkoakoak dira; 12, Bizkaikoak; eta 2, Arabakoak.\nTxosten eta komunikazioen zerrenda


Irekia Eusko Jaurlaritza - Gobierno Vasco :: Lehendakariak errekonozimenduak eman dizkie 2016an jardunean hasi diren Ikerbasqueko ikertzaileei\nLehendakariak errekonozimenduak eman dizkie…\n\nLehendakariak errekonozimenduak eman dizkie 2016an jardunean hasi diren Ikerbasqueko ikertzaileei Iturria: Irekia\n\n\n\n\n\n\n\n\n\n\n• Jakintza-arlo guztietako 20 zientzialari lanean hasi dira Euskadiko unibertsitate eta ikerketa-zentroetan Research Professor eta Research Fellow programei esker.\n• Gaur egun, Ikerbasquek 206 ikertzaile kontratatuak ditu. Euskadiko unibertsitateetan eta I+G zentroetan jardunean hasi diren ikertzaile hauek, nazioarteko esperientzia zabala dutenak, 31 herrialdetakoak dira.\nIkerbasquen 2016an sartu diren ikertzaileei harrera egin diete gaur Iñigo Urkullu Lehendakariak eta Cristina Uriarte Hezkuntza Sailburuak, Lehendakaritzan egin ohi den urteko topaketan.\nIñigo Urkullu Lehendakaria buru, diplomak banatu zaizkie, Ikerbasqueren Research Professor eta Research Fellow programen bitartez Euskadiko unibertsitate eta ikerketa-zentroetan lanean hasi diren jakintza-arlo guztietako 20 zientzialariei.\nEkitaldian, halaber, Fernando Cossío eta Euskadiko unibertsitate, ikerketa-zentro eta zentro teknologikoen arduradunak izan dira.\nNazioarteko esperientzia luzea eta lidergo-gaitasuna duten ikertzaile kontsolidatuei zuzendutako Research Professors deialdiaren bitartez, 2016an 9 fitxaketa berri egin dira. Ikertzaile etorri berrietako batzuek zuzendari zientifiko gisa lan egiten dute, askotan ERC Grants deritzon ikerketa zientifikorako Europako laguntzarik handienarekin.\nBestalde, Research Fellow programa, hainbat jakintza-arlotako 40 urtetik beherako adituak Euskadira ekarri eta bertan atxikitzeko eta zientzialari eta ikertzaileen “harrobi” bat sortzeko diseinatuta dagoen ekimena da. 2012an abiarazi zen eta helburu bikoitza dauka: alde batetik, atzerrian lanean diharduten zientzialariak erakartzea, karrerako une batean ala bestean kanpora joandako bertako ikertzaileak barne, eta bestetik, Euskadin ikertzen dihardutenei ibilbidea finkatzeko aukerak eskaintzea. Research Fellow programari esker, 2016n 11 pertsona sartu dira.\nDeialdi horien osagarri gisa, berrikitan Research Associate programa abiarazi da, aurreko bi kategorien arteko zubi-lana egin eta ikertzaile gazteei zein zientzialari kontsolidatuei egungo eskaintzak osatzea xede duena, ikertzaile-karrerako etapa desberdinak gainditzen laguntzeko asmoz.\nGaur egun, Ikerbasquek 206 pertsona kontratatuak ditu Research Professor eta Research Fellow deialdien artean, eta guzti-guztiek Euskal Zientzia, Teknologia eta Berrikuntza Sisteman txertatuta lan egiten dihardute. Euskadiko unibertsitate eta I+G zentro publiko nahiz pribatuak hainbat jakintza-arlotako adituen ekarpenez profitatzen ari dira dagoeneko, zientzia esperimentaletatik giza-zientzietaraino, medikuntza, ingeniaritza eta ikaskuntza teknikoak edota gizarte-zientziak barne.\nAtxikitako PDF dokumentuan, gaur errekonozimendua jaso duten ikertzaileak zein ikerketa ildotan ari diren lanean kontsulta daiteke.\nintervenciones_ikerbasque_s... behera kargatu (10 MB)\nlehendakaria_ikerkuntzan_in... behera kargatu (600 KB)\nuriarte_lana_fruituak_eman_... behera kargatu (400 KB)\nuriarte_lana_fruituak_eman_... 9 MB\nikertzaileen_taulak_eus.pdf 200 KB (application/pdf)


Txikitik eragiten, herritarrekin batera, giro onean ari dira ospatzen Argia Eguna - Oñati - Goiena.eus\nTxikitik eragiten, herritarrekin batera, giro onean ari dira ospatzen Argia Eguna\nAmaia Txintxurreta 2015-09-20 14:40\nGoizean herritar dezentek egin dute Gerardo Elortzak gidatutako kultur ibilbidea eta eguerdian herritar ugari izan dira hainbat arlotako (euskalgintza, feminismoa, ekonomia soziala, nekazaritza, ingurumenaren defentsa…) hogei bat elkartek izan dituzten erakustokiak ikusten. Gainera, berrituta etorriko da Argia astekaria azaroan eta zero zenbakia ezagutzeko aukera ere izan da.\nIaz berreskuratu zuten Argia Eguna eta aurten Oñatin ari dira ospatzen Donostialdearen ostean harpidedun gehien dituen eskualdea delako Debagoiena. Ekintzaz beteriko asteburua antolatu dute Oñatin, Argia Eguna dela-eta, eta zapatua indartsu hasi dute. Goizean, Gerardo Elorzak gidatutako bi ordutako ibilbidea egin dute herritar dezentek eta ibilbide hori girotzen izan dira bertso eskolako hiru lagun: Egoitz Aizpuru eta Maider eta Urko Arregi anai-arrebak.\nEguerdian, berriz, hainbat eragilen azoka izan da pilotalekuan eta jende ugari bertaratu da. Hogei elkarte inguruk euren erakusleihoa jarri dute eta tartean izan dira, Oñatiko Ortuzabala kontsumo taldekoak, Erein Da Janekoak, Fiare Banku Etikoa babesten dutenak, Euskal Memoriaren Fundaziokoak, Bagarakoak, Txatxilipurdikoak, Eltziakoak, Txirrinka Oñatiko Bizikletazaleen Elkartekoak...\nArgiako kazetari Unai Break adierazi du oso garrantzitsua dela eurendako eragileen azokak Argia Egunean presentzia izatea: "Hori da gure astekarian eta webgunean daukagun filosofia: mundua aldatzen ari direnekin harremanetan egotea, euren ekimenen berri emateko eta txikitik eragiten jarraitzeko".\nAzarotik aurrera diseinu berria izango du, gainera, Argia astekariak eta zero zenbakia ikusteko aukera ere izan da. Bertaratu diren eragileetako ordezkariekin eta herritarrekin Argiakoek euren iritziak jaso ahal izan dituzte zuzenean.\nHarpidetza bakoitzarekin, are independenteago lelopean, herritarrei babesa ere eskatu diete "kazetaritza zintzoa, loturetatik kanpokoa eta askea" egin dezaten.\nArgia Eguna, Oñatin\nAmaia Txintxurreta 2015 ira 20 Oñati


Antiglobalización y deuda ecológica archivos - Ekologistak Martxan - Euskal Herria\nBrumadinhoko hondamena ospatuz\n2020ko urtarrilaren 15\nDatorren astean Ekologistak Martxanek Brumadinhoko hondamendiaren 1. urteurrenean parte hartuko du, Brasilgo historian izan den krimen sozioekonomikorik handiena, Brasilgo Urtegiek Kaltetuen Mugimenduak (MAB) antolatuta. Brumadinhoko Vale da urtegi hausteak 250 hildako eta 20 desagertu zenbatu ditu dagoeneko.\n2019ko abenduaren 19\nGure sistema kapitalista basatiak, eredu kontsumista globalizatu batek sostengatua, mugara eraman du planeta. Ez badugu ezer egiten, istorio honen amaiera jada ezagutzen dugu… ordena sozial honen kolapsoa. Horregatik guztigatik… ALTXATZEN GARA!!\nhiru urte igaro ondoren, Berta Cáceresen erailketari dagokion epaiketaren emaitza erabaki eta gero, Ekologistak Martxanetik berriro ere gure elkartasuna erakutsi nahi dugu Berta Cáceres familiarekin eta COPINH-rekin, eta berriro ere, bat egiten dugu haien justizia eskariarekin eta Agua Zarca hidroelektrikoaren proiektua geldiarazteko eskariarekin.\nTrantsizio Energetikoa eta Demokrazia: Banatu ezineko bi bide konferentzia premiazko deia da, batetik, trantsizio energetikoa zuzendu behar duen justizia sozialaren oinarriak ezartzeko, eta, bestetik, mundu osoan demokrazia energetikoaren bidea urratzen ari diren erreferentziazko ekimenak ezagutzeko. HELBURUAK\nKapitalismoaren erasoari erantzun soziala emateko, Euskal Herriak Kapitalari planto plataforma aurkeztu dute Bilbon. Salaketa, mobilizazio eta desobedientzia zibil baketsuaren bidez, enpresa transnazionalei merkataraitza akordioen bitartez jartzen zaien alfonbra gorria salatuko dutela adierazi dute.\nChevron Texaco-ko biktimekin elkartasuna Egun Globalean\nTexaco-Chevron-en aurka mundu mailan ospatzen den egunean, Ekologistak Martxan-ek parte hartzen duen“Euskal Herriak kapitalari planto!” plataformak Ekuadorreko kontsulatuan eskutitz bateman du, Ekuadorreko gobernuari enpresa honen biktimei laguntza eskeintzeko eta haien eskubideak bermatzeko eskatuz.\nAEBetako gobernuak, oposizio venezolarrarekin, Latinoamerikako gobernu sateliteekin, komunikabide handiekin eta Europar Batasuneko aktore politiko zenbaiten konplizitatearekin batera – Eusko Jaurlaritza eta Espainiako gobernua barne-, Venezuelako herria erabateko jazarpen egoeran dauka.\nDilma Ferreira gogoan – Justizia orain!\n2019ko martxoaren 25\nOstiralean Ekozinemaldia hasi zen, eta egun bertan MABeko ekintzailea zen Dilma Ferreira (Brasilgo Urtegiek Kaltetutako Mugimendua), haren senarra eta beste pertsona bat eraildak izan zirela jakin genuen. Gaur, Donostiako UPV-EHUko Ingeniaritzako eskolan izan genuen Ekozinemaldiaren saioan gogoratu izan ditugu. Aldi berean MAB erakundearekin eta euren familiekin gure elkartasuna adierazten dugu, eta salatzen dugu kaltetutako eta antolatutako pertsonen aurkako errepresio kasu berri hau eta ikaratzeko saiakera, eta justizia aldarrikatzen dugu.\n(cast) Beste urte bat, Ekozinemaldi berri bat, planetaren egoerari gainbegirada berri bat, eta aise nabari da hazkuntza infinitoaren makinak etenik gabe dirauela parean aurkitzen duen guztia birrintzen eta baliabide naturalak murrizten, hazkuntza kontsakratuaren eta kontsumo geldiezinaren erritmora.\nArtekom gizarteratu da\nAtzo (urtarrilak 30) azkenean, Tradenerrekin batera Ekologistak Martxan-ek bultzatzen lagundu duen Artekom egitasmoa aurkeztu zen Arte Ederrateako fakultatean, oso harrera ona izanez. Egin beharreko Artekom-kalejira eguraldiagatik bertan behera utzi behar izan genuen arren, oso interesgarri izan zen egindako elkartrukea eta Errekaleorreko jendeak ekarri zigun esperientzia. Gora Errekaleor Bizirik!\nStop ISDS – Eskubideak pertsonentzat, betebeharrak multinazionalak\n2019ko urtarrilaren 22\nEkologistak Martxan erakundeak “EHk Kapitalari Planto!” ekimenarekin bat egiten dugu, “Euskal Herrian TTIP-ri ez!” kanpainaren jarraipena, eta honekin batera Europa mailan hasitako “Stop ISDS” kanpainarekin bat egiten dugu. Kanpaina honen bidez Arbitraje Sistemak (ISDS ingelesez) eteteko eskatzen eta multinazionalentzat betebeharrak eta pertsonentzat eskubideak exijitzen ditugu\nJustizia klimatikoaren aldeko borrokak darrai!\n2018ko abenduaren 17\nJustizia klimarikoaren aldeko borrokak darrai!\nEkologistak Martxan Honduraseko Herriarekin bat\n2018ko urtarrilaren 23\nEkologistak Martxan erakundeak Honduraseko herri zapalduarekin bat egiten du, eta gobernuak hauteskundeetako erabakiak errespeta ditzala eskatzen du, debekuak, salbuespen-egoera eta errepresioa bertan behera uzteko eskatuz. Bereziki azken urtetan lan egin dugun erakundeekin bat egiten dugu, COPINH-ekin (Honduras Erakunde Herritarren eta Indigenen Erakundea), Justizia eta Duintasunaren aldeko Mugimendu Zabalarekin (MADJ). Hauekin batera, beste askok osatzen duten Honduraseko Herri eta Gizarte Mugimenduen Plataformarekin (PMSPH) ere bat egiten dugu.\nHasankeyf bizirik, Ilisu gelditu elkarretaratzea Bilbon\n2017ko irailaren 25\nGaur, irailak 23 Tigris ibaia eta Hasankeyfen defentsarako mundu mailako bigarren ekintza eguna dela, Bilbon elkartu gara BBVAren egoizaren aurrean BBVAren aurkako Plataforma eta Kurdistanekin Elkartasun Ekimena osatzen dituzten talde desberdinok. Leloa izan da “Turkiak Kurdistan suntsitzen du, eta BBVAk diruz laguntzen du – Stop Ilisu!” eta ohizko “BBVA Hiltzaile-a”.\nEkologistak Martxan-ek azken egunotan jarraitu du leku desberdinetan lotuta dagoen hidroelektriken aurkako mugimenduekin bat egiten eta haien ahaleginak zabaltzen, besteak beste Honduras, India eta Mesopotamia.\nGaur ekainaren 12an Ekologistak Martxan eta Mugarik Gabeko Ingeniaritza taldeak gehi urbidu diren beste pertsonek elkarretaratze bat burutu dugu BBVAren DAPL oliobideren finantziazioa salatzeko. Bertan egon da egun haueta gurekin egongo da Rafael Gonzales Tufawon Dakota indigena, Standing Rockeko protestaldian parte hartu zuena eta honen ordezkaria dena. Atxikituta doakizue BBVAri salatzen dioguna. KOMUNIKATUA IRAKURRI […]\n2017ko martxoaren 17\nBilboko Euskalduna Jauregian urtero egiten den BBVAren Akziodunen Batzarra dela-eta, bankuaren jarduna salatzeko ekintza bat burutu du BBVAren aurkako Plataformako ekintzaileen multzo batek. Bankua salatzeko moduko jardueretan nahasita dagoela eta etekinak eskuratzeko praktika deitoragarriak gauzatzen dituela salatu du ekintzaileen taldeak. Hori dela-eta, eta BBVAren etekinak odolez zikinduta daudela sinbolizatzeko, hainbat aktibistak pintura gorria jaurti diote […]\nUrtarrilak 21ean CETAren aurkako mobilizazio eguna Hendaia/Irun, Bilbo, Gasteiz eta Iruñean Europar Batasuna eta Kanadaren arteko merkataritza eta ekonomia ituna (CETA) baieztapenerako azken fasean dago. Europar Parlamentuak akordioa bere osotasunean bozkatuko du osoko bilkuran otsaileko lehenengo egunetan. Kartela ikusi Manifestua EHTTIP EZ kanpainak eta Euskal Herriko Giza Eskubideen Gutunak deituta ‘aterkien’ elkarretaratzeak antolatu dira datorren […]\nEkologistak Martxanek Iberdrolak Baixo Iguaçun izandako jarrera salatu du\n2016ko azaroaren 22\n(cast) Ekologistak Martxan denuncia a Iberdrola por el impacto social y ambiental que está generando la construcción de la central hidroeléctrica en Baixo Iguaçu (suroeste de Paraná, Brasil) donde cientos de danmificados reclaman sus derechos mediante una acampada desde hace ya más de un mes.